OpenLLM-France/wikimedia huggingface dataset:
# Kabildo kolonial

Kabildoak Kanariar Uharteetan eta gero Indietan, Amerikan eta Filipinetan Espainiako Inperioak hirien administraziorako bokazioetan sortutako udal korporazioak ziren. Espainiako Erdi Aroko udaletxeen euskarri berri batera egokituz sortu ziren, batzuetan kabildoak ere deituak izan zirenak, katedral elizetako katedral-kapituluen antzera. Kabildo terminoa latinezko capitulum burutik dator. Bakoitzak goiburuan zuen izen osoa Kabildo, Justizia eta Erregimentu Oso Ilustrea... zen.
Kabildoa —udaletxea edo kontzejua (concillium) ere deitua— hiriaren edo herriaren legezko ordezkaritza zen, bizilagunek udalerriko arazo judizial, administratibo, ekonomiko eta militarrak zaintzen zituen udal erakundea. Bere egitura eta osaera Espainiako kontzejuen antzekoa zen, baina bere eskumenak desberdinak ziren eta bere garrantzia politikoa ere aldatu egin zen, itsasoz haraindiko erresuma eta probintzietako gizarteak zituen baldintza bereziengatik.
Konkistaren lehen urteetatik, tokiko eliteak errege burokraziaren aurka ordezkatzeko mekanismo eraginkor bat osatu zuten. Errege xedapen ezberdinek Espainiako erregearen ordezkarien agintearen mende jartzen saiatu ziren, baina metropolitik urruntasunak autarkia maila altua onartzera behartu zituen, gutxienez XVIII. mendearen amaiera arte, Borboien erreformak kontzejuen eskumenetan aurrera egin zuenean, intendentziak sortuz batez ere.

### Erreferentziak
## Kanpo estekak

* Datuak: Q1024827
# Kabilerazko Wikipedia

Kabilerazko Wikipedia Wikipediaren kabilerazko edizioa da. 2009ko urriaren hasieran 547 artikulu zituen eta Wikipedien zerrendan 197.a zen.

## Kanpo estekak

* Kabilerazko Wikipedia
* Datuak: Q8564352
* Multimedia: Kabyle Wikipedia / Q8564352
# Kabiezes

Kabiezes Santurtziko (Bizkaia) barrualdean dagoen auzo bat da, herriaren mendebaldeko sarreran kokatua, Balparda-Villar igaro ondoren, eta Kuetos, Los Hoyos, Ranzari eta Pajares auzuneek osatuta. Udalerriko auzorik populatuena da.

## Zerbitzuak

* Metro geltokia
* Autobus geralekua (Kabiezesko plazan)
* Haurrentzako liburutegia
* Argibideetarako ukimen-pantaila (taxi geralekuaren ondoan)
* Kabiezesko kiroldegia eta kirol plaza (Axular kalean)
* Merkatua eta azoka (Kabiezesko plazan)
* Santurtziko Garbigunea (Los Hoyos bidean, hilerri ondoan)
* San Jorge Hotela (Kabiezesko plazan)
* Taxi aparkalekua (Kabiezesko merkatuarekiko aurrez-aurre)
* Udaleko hilerria (Axular kalean)
* Udal liburutegia (Antonio Alzaga etorbidean)
* Emilia Zuza Brun ikastetxea (Axular kalean eta Kuetos auzoan)
* Axular BHi (Axular kalean, hilerriaren aurrean)

## Jaiak

Ekainaren 28an ospatzen da San Pedro-Kepa Deuna auzo honetan. Asteburu bat irauten du buruhandiekin, euskal dantzekin, kontzertuekin, herri-kirolekin eta arrekin.

## Kale nagusiak

* Antonio Alzaga etorbidea (Auzoa zeharkatzen du eta Portugaleterekiko muga markatzen du)
* Joxe Miel Barandiaran kalea (Santurtziko erdigunera heltzen da)
* Lauaxeta kalea (Santurtziko hedapen gunea)
* Los Hoyos bidea (Portugaletera heltzen da)

## Kanpo estekak

* Datuak: Q8254469
# Kaliforniako itsaslasterra

Kaliforniako itsaslasterra Ozeano Bareko itsaslaster hotz bat da, hegoalderantz higitzen dena Ipar Amerikako mendebaldeko kostaldean zehar, Kaliforniako kostaldean zehar bereziki (horregatik du izen hori). Columbia Britainiarraren hegoaldean hasten da, eta Kalifornia Behereko hegoaldean amaitzen.

## Ezaugarri fisikoak

Ipar Pazifikoan Amerika kontinenteak bidea ixten dio haizeek eragindako Ipar Pazifikoko itsaslasterrari. Orduan, haren parte batek iparralderantz egiten du, eta Alaskako itsaslasterra elikatzen du. Gainerakoak hegoalderantz egiten du, eta Kaliforniako itsaslasterra eratzen. Aski azaleko itsaslasterra da (0-100 m), eta azalean 25 cm/s-ko abiadura du. Kostarekiko paralelo higitzen da, eta 200-400 km-ko zabalera du.
Neguan, azaleko tenperatura 13 °C ingurukoa da, eta aski homogeneoa da, zeren eta 60 m sakoneko uraren eta azaleko uraren arteko tenperatura-aldea 2,3 °C baino ez baita. Udan, berriz, azaleko tenperatura 20 °C ingurukoa da, eta tenperatura-profilak hiru geruza erakusten ditu.

## Garrantzia

Iparraldeko urak hegoalderantz higitzearen ondorioz, kostako urak hotzagoak dira Estatu Batuetako latitude bereko ekialdeko kostakoak baino. Gainera, hondoko ur are hotzagoa azaleratzen da ipar-ekialdeko haizeen eraginez gaineko ura baztertzen denean. Azaleratzen den ur horrek hoztu egiten du berez hotza den Kaliforniako tisaslasterra. Fenomeno horrek eragiten du Kaliforniako kostaldean hain ohikoa den lainoa.
El Niño fenomenoa agertzen denean Hego Amerikako kostaldean, Kaliforniako itsaslasterra ahuldu egiten da, fitoplanktona murriztu egiten da, eta baita, ondorioz, arrantza ere.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q281655
# Kaliforniako Unibertsitatea Berkeleyn

Kaliforniako Unibertsitatea Berkeleyn (ingelesez: University of California, Berkeley), baita Berkeley edo Cal ere, Kaliforniako Berkeley udalerrian kokatuta dagoen unibertsitate publikoa da. San Frantziskoko badiaren ekialdean kokaturik, Kaliforniako Unibertsitatea osatzen duten hamar campusetako bat (baita nagusia ere) bada.
Bere irakasle, ikasle eta ikerlariek 72 Nobel Sari lortu dituzte (ikasleek bakarrik: 30).

## Kanpo estekak

* (Ingelesez) Stanfordeko Unibertsitatea
* Datuak: Q168756
* Multimedia: University of California, Berkeley / Q168756
* Espezieak: UCB
# Kaliforniako Unibertsitatea Los Angelesen

Kaliforniako Unibertsitatea Los Angelesen (ingelesez: University of California, Los Angeles), baita UCLA ere, Los Angelesko Westwood auzoan kokatuta dagoen unibertsitate publikoa da. Estatuko hiriburuan kokaturik, Kaliforniako Unibertsitatea osatzen duten hamar campusetako bat bada.
Bere irakasle, ikasle eta ikerlariek 15 Nobel Sari lortu dituzte (ikasleek bakarrik: 7).

## Kanpo estekak

* (Ingelesez) Webgune ofiziala
* Datuak: Q174710
* Multimedia: University of California, Los Angeles / Q174710
* Espezieak: UCLA
# Kaliforniako bandera

Kaliforniako bandera :
| Erabilera | |
| Proportzioa | 2:3 |
| Erabakia | 1911 |
| Koloreak | |
Kaliforniako bandera 1911ko otsailaren 3an ezarri zena da.

## Kanpo estekak

* Datuak: Q330517
* Multimedia: State flag of California / Q330517
# Kaliforniako Unibertsitatea

    Artikulu hau Estatu Batuetako unibertsitateari buruzkoa da; beste esanahietarako, ikus «Kalifornia (argipena)».
Kaliforniako Unibertsitatea, Kalifornia estatuko (AEB) unibertsitate publikoen sistema. Ingelesezko izen ofiziala University of California (UC) da.
1869an sortu zen Kaliforniako Unibertsitatearen lehen campusa, Berkeley, eta 2005ean eraiki zuten azken campusa, UC Merced. Hastapenetan, 10 irakasle eta 38 ikasle besterik ez zituen; gaur egun, berriz, 220.000 ikasle eta 170.000 irakasle.
Kaliforniako Unibertsitateak bederatzi campus ditu: Berkeley, Davis, Irvine, Los Angeles, Merced, Riverside, San Diego, San Francisco, Santa Barbara eta Santa Cruz.
Estatu Batuetako bost unibertsitate onenetako bat da Berkeley, Harvard, Yale, Princeton eta Stanfordekin batera.
Unibertsitatean lan egiten duten adituen artean (2002an), aipagarria da horietatik 389 AEBko Arte eta Zientzien Akademiako kide direla, 5ek Fields Domina irabazi dutela, 19 akademikok parte hartzen dutela Fulbright Programan, beste 25ek esku hartzen dutela MacArthur Programan, 254 irakasle AEBko Zientzien Akademia Nazionaleko kide direla, 91 AEBko Ingeniaritzako Akademia Nazionaleko kide direla, 106 aditu direla Medikuntza Institutuko kide, 13 irakasleri eman diotela Zientzia Domina Nazionala eta 37 adituri eman diotela Nobel saria.

## Kanpo estekak

* (Gaztelaniaz) Kaliforniako Unibertsitatearen webgune ofiziala
* (Ingelesez) Kaliforniako Unibertsitateko campusak
* Datuak: Q184478
* Multimedia: University of California / Q184478
# Kaliforniako Teknologia Institutua

Kaliforniako Teknologia Institutua (ingelesez: California Institute of Technology, Caltech bezala ezagunagoa), AEBetako Kalifornia estatuko Pasadena hirian dago, eta zientzia, ingeniaritza eta ikerketara emaniko munduko instituziorik nagusienetako bat da. 2009rarte 35 Nobel Sari ditu: 17, antzinako ikasleei dagozkienak, beste 14, antzinako ikasle ez diren irakasleenak, eta, azken 4ak, antzinako ikasle ere badiren irakasleenak, hauen artean, Linus Pauling, William A. Fowler, Edward B. Lewis eta Carl D. Anderson daudelarik. Caltechek, Zurruztada bidezko Propultsio Laborategia ere kontrolatzen du, NASArena dena. 1891n sortua, bere leloa "Egiak, aske egingo zaitu" da, "Truth Shall Make You Free" ingelesez.
Bere sei sailek, biologia, kimika eta ingeniaritza kimikoa, ingeniaritza eta zientzia aplikatuak, zientzia planetario eta geologikoak, humanitateak eta gizarte zientziak eta fisika, matematikak eta astronomiak, orotara, karrerako 900 ikasle inguru eta doktoretzako beste 1200 inguru hartzen ditu.

## Nobel Sariak

* Robert Andrews Millikan - Fisika 1923
* Thomas Hunt Morgan - Medikuntza 1933
* Carl David Anderson - Fisika 1936
* Edwin Mattison McMillan - Kimika 1951
* Linus Carl Pauling - Kimika 1954, Paz 1962
* William Bradford Shockley - Fisika 1956
* George Wells Beadle - Medikuntza 1958
* Donald Arthur Glaser - Fisika 1960
* Rudolf Mößbauer - Fisika 1961
* Charles Hard Townes - Fisika 1964
* Richard Phillips Feynman - Fisika 1965
* Murray Gell-Mann - Fisika 1969
* Max Delbrück - Medikuntza 1969
* Leo James Rainwater - Fisika 1975
* David Baltimore - Medikuntza 1975
* Renato Dulbecco - Medikuntza 1975
* Howard Martin Temin - Medikuntza 1975
* William Lipscomb - Kimika 1976
* Robert Woodrow Wilson - Fisika 1978
* Roger Sperry - Medikuntza 1981
* Kenneth Geddes Wilson - Fisika 1982
* William Alfred Fowler - Fisika 1983
* Rudolph A. Marcus - Kimika 1992
* Edward B. Lewis - Medikuntza 1995
* Douglas D. Osheroff - Fisika 1996
* Robert C. Merton - Ekonomia 1997
* Ahmed H. Zewail - Kimika 1999
* Leland H. Hartwell - Medikuntza 2001
* Vernon Lomax Smith - Ekonomia 2002
* H. David Politzer - Fisika 2004
* Robert H. Grubbs - Kimika 2005

## Kanpo estekak

* Datuak: Q161562
* Multimedia: California Institute of Technology / Q161562
# Kaliforniako golkoa

Kaliforniako golkoko uharte eta babesguneak$^1$ UNESCOren gizateriaren ondarea :
| Mota | Naturala |
| Irizpideak | vii, ix, x |
| Erreferentzia | 1182 |
| Kokalekua | Mexiko |
| Eskualdea$^2$ | Latinoamerika eta Karibea |
| Izen ematea | 2005 (XXIX. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
    Artikulu hau Mexikoko golkoari buruzkoa da; beste esanahietarako, ikus «Kalifornia (argipena)».
Kaliforniako golkoa (gaztelaniaz Golfo de California) Kaliforniako penintsula eta Mexiko ipar-ekialdeko Sonora eta Sinaloa estatuen artean kokaturiko Ozeano Bareko besoa da. Golkoak 1.203 kilometroko luzera eta 92 eta 222 kilometroen arteko zabalera ditu. Bere iparraldeko muturrean Colorado ibaiaren ahoa dago.
Barnean, uharte asko ditu:
* Kalifornia Beherean: Ángel de la Guarda uhartea, Montague, Gore, Consag, El Huerfanito, Miramar, Coloradito, Encantada, Pómez, San Luis, Mejía, Granitos, Navío, Pelícano, Alcatraz, Coronadito, Smith, Pond, eta abar.
* Hego Kalifornia Beherean: Carmen, Cerralvo, Coronados, Espíritu Santo, Montserrat, Partida, San Diego, San Francisco, San José, San Marcos, Santa Catalina, Santa Cruz;
* Sonoran: Tiburón uhartea, Mexikoko handiena 1.208 km² azaleraz.
Bere kostaldetan dauden porturik nagusienak honako hauek dira:
* San Felipe
* La Paz
* San José del Cabo
* Puerto Peñasco
* Guaymas
* Santa Rosalía eta
* Topolobampo.
Hernan Cortesek gertuko Kaliforniari izena eman zuenean, golkoari ere izena jarri zion. Hala ere, bere kostaldetan beste izenak ditu: gaztelaniaz Mar de Cortés (Francisco de Ulloak 1539an Hernán Cortesen omenez asmatua) edo Mar Bermejo kiliwaz Ja’ Tay Eñoom (euskaraz Ekialdeko itsasoa), edo seriz Xepe (euskaraz Itsasoa).

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Ikus, gainera

* Kalifornia Beherea
* Hego Kalifornia Beherea
* Mexikoko geografia

## Kanpo estekak

* Datuak: Q132811
* Multimedia: Gulf of California / Q132811
# Agustindar Errekoletoen Ordena

Agustindar Errekoletoen Ordena (latinez: Ordo Augustinianorum Recollectorum, O.A.R.), eskuarki Agustindar Errekoletoak deitua, Eskeko ordena da, Eliza Katolikoak XVI. mendean fundatua. San Agustinen erregela jarraitzen duen ordena hau munduko 22 herrialdez hedaturik dago.

## Erreferentziak

* ↑ Euskalterm: [Hiztegi Terminologikoa] [2003]

## Kanpo estekak

* Datuak: Q2067827
* Multimedia: Order of Augustinian Recollects / Q2067827
# Agustindar Oinutsen Ordena

Agustindar Oinutsen Ordena (latinez: Ordo Augustiniensium Discalceatorum, O.A.D.), eskuarki Agustindar Oinutsak deitua, eskeko ordena da, Ambrogio Staibanok 1593an fundatua. San Agustinen erregela jarraitzen duen ordena hau 1931n bere erabateko independentzia lortu zuen.

## Erreferentziak

* ↑ Euskalterm: [Laburtzapenak Hiztegia] [2009]
* ↑ Euskalterm: [Hiztegi Terminologikoa] [1991]

## Kanpo estekak

* Datuak: Q768415
# Agustindarren Museoa

Agustindarren Museoa Tolosa Okzitanian dagoen Arte ederren museoa da, Frantzian. Hiri bereko Agustindarren komentua zen eraikinan dago kokatuta eta hortik izena. Instituzio honetan Frantziako arte-bilduma garrantzitsuenetariko bat gordetzen da.

## Bildumak

Museo honen bildumak aberatsak dira batez ere Frantziako Iraultzaren ondorioz, lan asko jabeei kendu ondoren, hemen bildu baitziren. Académie royale de peinture et de sculpture de Toulouse erakundearen funtsak, bestetik, hemen berreskuratu ziren; azken horri esker lau mila baino gehiagoko objektuen bilduma eskuratu zuten.

### Margolaritza

* Eskola Frantsesa: Jean-Baptiste Oudry, Philippe de Champaigne, Louise Moillon, Pierre-Henri de Valenciennes eta Jean-Antoine Houdon XV eta XVIII.mendekoen artean. Tolosako margolariei eta okzitandarrei eskainitako espazioak ere badaude: Antoine Rivalz, Jean-Pierre Rivalz, Nicolas Tournier, François de Troy, Joseph Roques. XIX. eta XX. mendekoak, bestetik, egile hauen lanak ikus daitezke: Louis Duveau, Toulouse-Lautrec, Dominique Ingres, Vuillard, Henri Martin, Delacroix.
* Eskola italiarra: Il Perugino, Guido Reni, Crespi, Guardi edo Guercino.
* Beste eskolak: Margolari herbeheretarrak eta flamenkoak: Rubens, Van Aelst, Van Haarleem.

### Eskultura

* Eskultura erromanikoa: Kapitelen bilduma aberatsa eta XII. mendeko eskultutak. Arte-lan hauek Tolosako eraikin desberinetatik eramanak izan dira: Sant Sarnin basilika, Daurade basilika, Tolosako katedrala...
* Eskultura gotikoa: Lurraldeko gotiko berantiarraren arte-lanak ikus daitezke, batez ere Grasseko Notre-Dametik eta Rieuxeko kaperatik. Klaustroan gargola bilduma ikus daiteke.
* Terrakotaz egindako lanak: Azpimarratzekoa da XVI. mendeko zortzi pertsonaien bilduma. Eskultura hauek Sant Sarnin basilikatik eraman zituzten, tartean Marc Arcisek egindakoak.
* XIX. mendeko eskultura: Alexandre Falguière, Antonin Mercié, Auguste Rodin, Camille Claudel.

## Iruditegia

* Il Peruginoren San Joan Ebanjelista eta San Agustin (1512-1523).
* Nicolas Tournierren Kristo gurutzetik jaitsia (1630 ingurukoa).
* Jean-Auguste-Dominique Ingresen Virgiliok Eneida Liviari, Octaviari eta Augustori irakurtzen (1812)
* Jean-André Rixensen Kleopatraren heriotza (1874)
* Fernand Cormonen Ravanako heriotza (1875)
* Édouard Debat-Ponsanen Hammam masajea (1883)

## Ikus, gainera

* Agustindarren komentua

## Kanpo loturak

* (Frantsesez):Webgune ofiziala.
* Datuak: Q2711480
* Multimedia: Musée des Augustins de Toulouse / Q2711480
# Agustinak

Agustinak Errenteriako auzo maldatsua da. Gaztaño, Markola eta Erdialdearen artean kokaturik dago. Auzoaren izena bertan zegoen komentuari dagokio. Auzotik, Errenteriatik Astigarragarako bidea (Zamalbide auzotik pasatuz) igarotzen da.

## Kanpo estekak

* Datuak: Q12252872
# Agustindar

Agustindarra San Agustinen erregela jarraitzen duten zenbait erlijio erakunderi ematen zaien izena da:
* San Agustinen Ordena (O.S.A.), 1244an fundatua;
* Agustindar Errekoletoen Ordena (O.A.R.), 1588an bereizia;
* Agustindar Oinutsen Ordena (O.A.D.), 1610ean bereizia;
* San Agustinen erregelapeko kalonjeak (C.R.S.A.)

## Erreferentziak

* ↑ Agustindar Hiztegi batu oinarriduna, Euskaltzaindia.eus
* ↑ Agustindar Harluxet Hiztegi Entziklopedikoa, Euskadi.net

## Kanpo estekak

* Datuak: Q2691801
# Agustindar Errekoletoen komentua (Iruñea)

Agustinar Errekoletoen komentua Nafarroako Iruñea hiriburuan dagoen emakumezko Agustindar Errekoletoen Ordenaren komentu bat da.

## Kokalekua

Iruñeko Alde Zaharran dago, Errekoleten plaza, Errekoletak kalea, Takonerako aldapa, O-ko Andre Maria plaza, Iruñeko harresia eta Atari Berriaren artean.
Nafarroako Kultura Ondasuna izendatua dago.

## Historia

1624an Filipe II.a Espainiakoaren idazkaria zen Juan Ziriza eta Catalina de Alvaredoren bultzadaz eraiki zen, Juan Gómez de Mora Errege Eraikuntzetako Trazatzaile eta Madrilgo Udaleko Maisu Nagusia zenak diseinatu zuelarik. 2009an euren Iruñeko komunitatearen 375. urteurrena ospatu zutelarik.
* Aurrealdea.
* Irudia.
* Aurrealdea.

## Eraikina

Fatxada nagusia Errekoletoen plazara begira dago, neurri handietako hiri eremua dena, Filipe II.ak sinatutako lur sailaren emate agirian zehaztu zen arabera bertan inongo eraikinek ez altxatzeko agindua eman zen. Fatxada karmeldar arkitekturan ohikoa da, hiru solairuko garaiera duen orden erraldoiko pilastrez mugatutako paramentu bat du, eta goialdean, erdigunean okulu bat duen frontoi triangeluar batek koroatzen du, frai Alberto de la Madre de Diosek Madrilgo Sorkundeko komentuan kodifikatu zuen legez.
Behe solairuan, almohadilatutako harlanduz erdi-puntuko arkuez osatutako arkupea dago, erdialdekoa gainontzekoak baina handiagoa, beste gainaldeko bi solairuetan eraikuntza material gisa adreilua erabili eta eremu ireki eta itxiak modu orekatuan banatzen dira.

## Erreferentziak

* ↑ Iruñeko agustindar errekoletoek euren 375. urteurrena ospatu eta Palentziako ondarea zaharberritu dute. Adustinosrecoletos.com (Gaztelaniaz)

## Kanpo estekak

* Datuak: Q16552501
* Multimedia: Convent of Inmaculada Concepción, Pamplona / Q16552501
# Agustindarren komentua (Tolosa Okzitania)

Agustindarren komentua Agustindarrek Tolosa Okzitanian 1268an sortu zuten. Jatorrizko komentu hura harresietatik kanpo eraiki zuten, Matabiau ataritik gertu. 1310ean eta 1341ean artean gaur egun dagoen tokira eraman zuten. 1790ean komentua kendu zen. Haren estiloa Languedoceko gotikoa da. Gaur egun Agustindarren Museoaren egoitza da. Eraikinak 1840tik Monumentu Historikoaren izendapena du.

## Historia

San Agustinen Ordenaren eremutarrek hiri barruko komentua 1309an eraiki zuten; hori egiteko Klemente V.a aitasantuaren baimena izan zuten. Jean Lobresek, Tolosako katedralaren lan-maisua elizaren buruaren eraikuntzan hartu zuen parte. Orokorrean, elizaren estiloa hegoaldeko gotikoarena zen.
1341an, komentuaren eraikuntza oso aurreratuta zegoen. Eliza Espainiako iparraldearen estiloan margotu zen. 1341an klaustroaren lanak hasi ziren. Gainontzeko atalak 1896an hasi ziren eta 90 urte geroago bukatu ziren.
1493an, antza okin baten axolagabekeriaren erruz, Tolosan istripu larri bat gertatu zen eta, ondorioz, sute handi bat. Agustindaren komentuaren teilatu gehienak abaildu ziren. 1495an, kristauen laguntzez, Martin Pujol eta Pierre d'Arroye zuzendaritzapean, berreraikitzeko lanak hasi ziren. 1504aren ekainaren 30ean komentua berriro ere kontsakratu zen.
1542an komentua lapurketa handi bat pairatu zuen: liburuak, artxiboak, eliza-objektuak, altzariak eraman zituzten.
XIV. eta XV. mendean berrehun fraide zeuden komentuan. 1550eko irailaren 14ean, Exaltation de la Sainte Croix festaren egunean, tximista batek kanpandorrean joan zuen txikizio handia sortuz. Hor hasi zen komentuaren maldan behera prozesua, konponketak eta kanpandorrea berreraikitzeko dirua ez zegoelako. Ondoren fraideen zifra jaisten joan zen eta 1598an 140 baino gutxiago izaten ziren. 1649an zifra asko jaitsi zen, 60, eta 1680an 31 bakarrik.
Frantziako Iraultzarekin, 1789ko azaroaren biko konbentzioaren ondorioz, komentua nazioala izatera pasa zen. 1790an orden monastikoak desegin ziren. 1793ko abenduaren 17an komentuan museo bat egoki zen, Frantziako zaharrenetariko bat, eta Tolosako Arte Ederren Goi Mailako Eskola.
XIX. mendean erroizte handiak izan zituen. Alde kaltetuena errefektorioa izan zen.

## Iruditegia

* Eraikinaren leiho bat.
* Egungo museoaren sarrera nagusia.
* Kanpandorrea.
* Eliza zenaren barrualdea.

## Ikus, gainera

* Agustindarren Museoa

## Kanpo estekak

* (Frantsesez): Eraikinari buruzko informazioa.
* Datuak: Q3001664
* Multimedia: Musée des Augustins de Toulouse / Q3001664
# Agustí Alcoberro

Agustí Alcoberro i Pericay (Pals, Baix Empordà, 1958ko azaroaren 8a) kataluniar historialari eta idazle bat da. Bartzelonako Unibertsitatean Historia Modernoa irakasten du.
2008-2014 artean Kataluniako Historiaren Museoaren zuzendaria izan zen.
Assemblea Nacional Catalana erakundeko kidea da, eta 2017ko urritik lehendakari ordea.
* Datuak: Q8191917
* Multimedia: Agustí Alcoberro / Q8191917
# Agustina de Aragón (1950eko filma)

Agustina de Aragón 1950. urtean Juan de Orduñak eginiko filma da.

## Sinopsia

Oharra: Atal honek istorio osoa edo amaiera argitzen du.
1808an frantziarrek Zaragoza setiopean dute. Agustina Aragoikoa gazteak bere mutil-laguna frantsesen alde egin zuela jakin, utzi eta gerrillari batez maiteminduko da.

## Aktoreak

* Aurora Bautista: Agustina
* Fernando Aguirre
* Valeriano Andrés: gobernadorea
* Manuel Arbó: apaiza
* María Asquerino: Carmen
* Francisco Bernal: baldarra
* Faustino Bretaño
* José Bódalo: frantziar kapitaina
* Raúl Cancio: aragoitarra

## Erreferentziak

* ↑ Klossner, Michael. (2002). The Europe of 1500-1815 on Film and Television: A Worldwide Filmography of Over 2550 Works, 1895 Through 2000. McFarland & Company.

## Kanpo estekak

* Datuak: Q618479
# Kanuto IV.a Danimarkakoa

Kanuto IV.a Santua (danieraz: Knud den Hellige; c. 1042 - 1086ko uztailaren 10a) Danimarkako errege izan zen 1080. urtetik 1086. urtean hil zen arte. Eliza katolikoak Danimarkako Patroi bihurtu zuen 1101. urtean, San Kanuto izena emanda.

## Biografia

Kanuto 1042. urte inguruan jaio zen, Svend II.aren sasiko seme ugarietako bat izan zelarik. 1075. urtean Ingalaterra eta Flandrian borrokalari ausartaren fama hartu zuen. Hala ere Svend III.a hil zenean Kanutoren anaia zen Harald III.a bihurtu zen errege (hau ere sasikoa) eta Kanutok Suediara alde egin behar izan zuen.
Harald III.a 1080an hil zen, eta Kanuto bihurtu zen Danimarkako errege. Elizan oinarrituriko aginte gogorra ezarri zuen kleroari eskubide eta botere handiak emanez. Herrialde paganoetan kristautasuna zabaltzeari ekin zion eta horrela Kurlandia eta Livonia kristautu zituen.
Bere birraitona izan zen Kanuto II.a Handiaren antzeko izan nahian Ingalaterra konkistatu nahi izan zuen baina Jutlandiako nekazariek ez zioten jarraitu eta Gilen I.a Ingalaterrakoak Randers hiri daniarrean garaitu zuen. Kanuto IV.ak ekialdeko uhartetara ihes egin zuen baina nekazariek Odenseko San Albano elizan harrapatu eta lantza batez hil egin zuten. Lantza du sinbolo.

## San Kanutoren eguna

Erromatar Eliza Katolikoak urtarrilaren 19a ezarri zuen San Kanutoren eguna, bere saindutegian. Europan erabat ezezaguna den santua da, baina Espainiar Estatuan kalamu kontsumitzaile elkarteek beren patroi izendatu dute.
* Datuak: Q212284
* Multimedia: Canute IV of Denmark / Q212284